b'\n_START_ARTICLE_\nMeuse\n_START_SECTION_\nEtimologija\n_START_PARAGRAPH_\nIme Meuse izhaja iz francoskega imena reke, ki se je razvilo iz latinskega imena Mosa. Nizozemsko ime Maas prihaja iz srednje-nizozemskega Mase, ki izhaja iz domnevno vendar nedokazane staro-nizozemske oblike *Masa, iz proto-germanske *Mas\xc5\x8d. \xc5\xa0ele sodobna nizozem\xc5\xa1\xc4\x8dina ohranja to germansko obliko._NEWLINE_Kljub podobnosti, germansko ime ne izhaja iz latinskega imena, sode\xc4\x8d prehodu iz zgodnjega o v a, ki je zna\xc4\x8dilen za germanske jezike. Zato sta latinsko in germansko ime verjetno izhajali iz  porotokeltskega vira, ki bi bil *Mos\xc4\x81.\n_START_SECTION_\nGeografija\n_START_PARAGRAPH_\nReka Meuse izvira na Langre\xc5\xa1ki planoti v \xc5\xa0ampanji, od koder te\xc4\x8de proti severu skozi Sedan in Charleville-M\xc3\xa9zi\xc3\xa8res v Belgijo._NEWLINE_Za  Namurjem se reka obrne proti severovzhodu pod Ardene, pri mestu Li\xc3\xa8ge pa se zopet usmeri na sever. Od Maastrichta do Roermonda je  mejna reka med Belgijo in Nizozemsko, po kateri te\xc4\x8de naprej mimo Venloja tik ob meji z Nem\xc4\x8dijo. Kasneje se usmeri na zahod in te\xc4\x8de vzporedno z reko Ren, dokler z njo ne ustvari obse\xc5\xbene re\xc4\x8dne delte. V bli\xc5\xbeini Heusdena se nato razdeli na Afgedamde Maas na desni in Bergse Maas na levi. Bergse Maas se kasneje pri Hollands Diepu zdru\xc5\xbei z Nieuwe Merwede, predno se dokon\xc4\x8dno ne izlije v Severno morje._NEWLINE_V Namur se ji pridru\xc5\xbei reka Sambre. Za Namurjem se Meuse obrne proti vzhodu, sledi liniji Ardenov ter pre\xc4\x8dka Li\xc3\xa8ge preden se obrne na sever. Reka je del belgijsko-nizozemske meje, razen pri Maastrichtu, kjer je meja bolj zahodno. Na Nizozemskem  nadaljuje proti severu skozi Venlo tesno ob meji z Nem\xc4\x8dijo, nato pa se obrne proti zahodu, kjer poteka vzporedno z reko Waal in je del obse\xc5\xbene Ren-Meuse-\xc5\xa0elda delte (reka \xc5\xa0elda  na jugu in Ren na severu). Reka Meuse je bila razdeljena v bli\xc5\xbeini Heusdena v Afgedamde Maas na desno in kanal Bergse Maas na levi strani. Bergse Maas se nadaljuje pod imenom Amer, ki je del narodnega parka De Biesbosch. Afgedamde Maas se pridru\xc5\xbei Waal, glavni tok Rena pri Woudrichemu, nato pa te\xc4\x8de pod imenom Boven Merwede do Hardinxveld-Giessendama, kjer se razcepi v Nieuwe Merwede in Beneden Merwede. V bli\xc5\xbeini Lage Zwaluwe se Nieuwe Merwede pridru\xc5\xbei Amer ter tvori Hollandsch Diep ([[estuarij Rena in Meuse), ki se razdeli v Grevelingen in Haringvliet, preden dokon\xc4\x8dno ste\xc4\x8de v Severno morje._NEWLINE_Meuse pre\xc4\x8dkajo mnogi \xc5\xbeelezni\xc5\xa1ki in cestni mostovi in okoli 32 trajektov._NEWLINE_Meuse je plovna na precej\xc5\xa1njem delu celotne dol\xc5\xbeine. Na Nizozemskem in v Belgiji je reka del ve\xc4\x8dje celinske plovne infrastrukture, ki povezuje pristani\xc5\xa1\xc4\x8da obmo\xc4\x8dja Rotterdam-Amsterdam-Antwerpen do industrijskih obmo\xc4\x8dij: Hertogenbosch, Venlo, Maastricht, Li\xc3\xa8ge in Namur. Med Maastrichtom in Maasbrachtom se del neplovne Meuse obide po 36\xc2\xa0km Juliana kanalu. Ju\xc5\xbeno od Namurja, dalje proti toku, lahko po reki plujejo le manj\xc5\xa1a plovila, \xc4\x8deprav vla\xc4\x8dilci dolgi do 100 m \xc5\xa1e vedno lahko dose\xc5\xbeejo francosko mejo pri mestu Givet._NEWLINE_Od Givet je reka kanalizirana na razdalji 272 kilometrov. Za kanalizirano Meuse se uporablja  ime \xc2\xbbCanal de la Meuse\xc2\xab. Samo gorvodno od mesta Commercy je Canal de la Meuse povezan s kanalom Marne-Ren s pomo\xc4\x8djo kratkega odvodnega kanala._NEWLINE_Morski plazilec Mosasaur iz obdobja krede je dobil ime po reki Meuse. Prve fosile so odkrili zunaj Maastrichta leta 1780.\n_START_SECTION_\nPore\xc4\x8dje\n_START_PARAGRAPH_\nMednarodni sporazum o upravljanju reke med Francijo, Nem\xc4\x8dijo, Luksemburgom, Nizozemsko in Belgijo je bil podpisan leta 2002 v Gentu v Belgiji. V sporazumu sodelujejo tudi belgijske regionalne vlade Flandrije, Valonije in Bruslja (ki ni v pore\xc4\x8dju reke Meuse, ampak \xc4\x8drpa teko\xc4\x8do vodo v Meuse)._NEWLINE_Ve\xc4\x8dji del tega obmo\xc4\x8dja velikega 34.548 km2 je v Valoniji (12.000 km2), sledita ji Francija (9000 km2), Nizozemska (8000 km2), Nem\xc4\x8dija (2000 km2), Flandrija (2000 km2) in v Luksemburg (nekaj km2 )._NEWLINE_Za izvajanje te pogodbe je odgovorna mednarodna komisija za Meuse. Sestavni del pogodbe je tudi zemljevid obmo\xc4\x8dja.\n_START_SECTION_\nHirologija\n_START_PARAGRAPH_\nPovpre\xc4\x8dna letna stopnja pretoka Meuse je bila razmeroma stabilna v zadnjih nekaj tiso\xc4\x8d letih. Nedavna \xc5\xa1tudija ocenjuje, da se je povpre\xc4\x8dni pretok od leta 2000 pred na\xc5\xa1im \xc5\xa1tetjem povi\xc5\xa1al za pribli\xc5\xbeno 10%. Hidrolo\xc5\xa1ka porazdelitev Meuse se je spremenila v poznej\xc5\xa1em srednjem veku, ko je velika poplava usmerila svoj glavni tok na sever proti reki Merwede. Od takrat naprej je bil ve\xc4\x8dji del prvotne Merwede imenovan "Maas" (tj. Meuse) in je slu\xc5\xbeil kot glavni odtok te reke. Kraki so trenutno znani kot Nieuwe Maas in Oude Maas._NEWLINE_Vendar si je v drugi seriji hudih poplav Meuse na\xc5\xa1la dodatno pot proti morju, kar je povzro\xc4\x8dilo oblikovanje mokri\xc5\xa1\xc4\x8d Biesbosch in Hollandsch diep v ustjih rek. Nato se je Meuse razdelila blizu Heusdena v dva glavna kraka, enega, ki te\xc4\x8de na sever in se pridru\xc5\xbei Merwede in enega ki te\xc4\x8de neposredno v morje. krak Meuse, ki vodi neposredno do morja se je s\xc4\x8dasoma zamuljil (in zdaj tvori tok Oude Maasje), a bil leta 1904 kanaliziran v Bergse Maas, da bi prevzel funkcijo zasutega kraka. Hkrati se je bil krak do Merwede zajezen pri Heusdenu, (in je od takrat znan kot Afgedamde Maas), tako da malo vode iz Meuse vstopa v stare tokove ali pa so pritoki Rena. Nastala lo\xc4\x8ditev rek Ren in Meuse se \xc5\xa1teje, da je najve\xc4\x8dji dose\xc5\xbeek nizozemske hidrotehnike pred zaklju\xc4\x8dkom del na Zuiderzee in Delti. Leta 1970 je bil kon\xc4\x8dan jez Haringvlietdam. Od takrat so ponovno zdru\xc5\xbeene vode Rena in Meuse dosegle Severno morje, bodisi na tem mestu ali v \xc4\x8dasu ni\xc5\xbejega vodostaja Rena, v Hoek van Holland._NEWLINE_\xc5\xa0tudija 2008 ugotavlja, da se je razlika med poletno in zimsko preto\xc4\x8dno koli\xc4\x8dino v zadnjih 100-200 letih znatno pove\xc4\x8dala. Prav tako opozarja, da se je pogostost hudih poplav (tj. tokovi> 1000% normalne vrednosti) izrazito pove\xc4\x8dala. Napovedujejo, da zimske poplave Meuse lahko postanejo stalen problem v prihodnjih desetletjih.\n_START_SECTION_\nPesem Nemcev\n_START_PARAGRAPH_\nMeuse (Maas) je navedena v prvi kitici stare nem\xc5\xa1ke himne Das Lied der Deutschen. Po nem\xc5\xa1ki zdru\xc5\xbeitvi leta 1989 se poje le tretja kitica Das Lied der Deutschen kot nem\xc5\xa1ka himna: prva in druga kitica se izpustita. Besedilo, napisano leta 1841, opisuje takrat nezdru\xc5\xbeeno Nem\xc4\x8dijo z reko kot svojo zahodno mejo, kjer se je kralj Viljem I. Nizozemski leta 1839 pridru\xc5\xbeil Nem\xc5\xa1ki zvezi s svojo vojvodino Limburg. \xc4\x8ceprav je ozemlje vojvodine uradno postalo sestavni del Nizozemske s pogodbo iz Londona leta 1867, je besedilo ostalo nespremenjeno, ko je bila Das Lied der Deutschen razgla\xc5\xa1ena dr\xc5\xbeavno himno weimarske republike leta 1922.\n_START_SECTION_\nZgodovina\n_START_PARAGRAPH_\nOd leta 1301 je zgornja Meuse pribli\xc5\xbeno zaznamovala zahodno mejo med Svetim rimskim cesarstvom in Kraljevino Francijo, potem ko grof Henrik III. Bar moral prejeti zahodni del grofije Bar (Barrois mouvant) kot francoski fevd iz rok kralja Filipa IV.. Meja je ostala stabilna do leta 1552, ko je kralja Henrik II. priklju\xc4\x8dil tri \xc5\xa1kofije Metz, Toul in Verdun in kralj Ludvik XIII. leta 1633 okupiral vojvodino Loreno. Njen spodnji belgijski (valonski) del, del sillon industriel (nekdanja industrijska hrbtenica Belgij), je bilo prvo v celoti industrializirano obmo\xc4\x8dje v celinski Evropi._NEWLINE_Meuse je vplivala na \xc5\xa1tevilne voja\xc5\xa1ke akcije v prvi in drugi svetovni vojni. V bitki pri Verdunu v februarju 1916 je bila velika naravna ovira, ki je vplivala na bojno \xc4\x8drto._NEWLINE_2. januarja 1926 je vodostaj meril 29,91 metrov nad NAP (Normaal Amsterdams Peil) koto vode v Meuse, kar je bilo pribli\xc5\xbeno devet metrov nad povpre\xc4\x8dno vi\xc5\xa1ino vode._NEWLINE_V decembru 1930 je okoli 60 ljudi umrlo v dolini Meuse med Huyem in Seraingom v tako imenovani Maastal nesre\xc4\x8di, ko zaradi temperaturne inverzije, izpu\xc5\xa1ni plini iz tovarn niso mogli v ozra\xc4\x8dje in je pri\xc5\xa1lo do toksi\xc4\x8dnih koncentracij v povr\xc5\xa1inski plasti zraka._NEWLINE_Meuse in njena pre\xc4\x8dkanja so bila klju\xc4\x8dni cilj zadnjega velike nem\xc5\xa1ke proti-ofenzivo na zahodni fronti v drugi svetovni vojni, bitka v izboklini (Ardenska ofenziva (1944)) v zimi 1944/45._NEWLINE_Reka Meuse je predstavljena v dokumentarcu "The River People\xc2\xab, izdanem leta 2012, delo Xavierja Istasseja.'